**054/2021/VO-§117**

**Výzva na predloženie ponuky**

* **zákazka s nízkou hodnotou – verejná súťaž**

v rámci postupu verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,ZoVO“)

1. **Identifikácia verejného obstarávateľa:**

Názov: Bytový podnik mesta Košice, s.r.o.

IČO: 44 518 684

Štatutárny orgán: **Ing. Peter Vrábel, PhD.** – konateľ spoločnosti

Sídlo: Južné nábrežie 13, 042 19 Košice

Kontaktná osoba pre VO: JUDr. Patrícia Uhrínová

Telefón: +421945 458 059

Pracovný kontakt pre vysvetlenie

výzvy na predloženie ponuky: lukas.bazik@bpmk.sk

**Komunikácia pre uvedenú zákazku sa uskutočňuje prostredníctvom systému na elektronickú komunikáciu – JOSEPHINE:** [**https://josephine.proebiz.com/sk/**](https://josephine.proebiz.com/sk/)

1. **Názov predmetu zákazky: „****Dodávka a montáž PVC podláh do hybridných bytov“**

**Zákazka je na:**  tovar/stavebné práce

**Hlavný CPV kód:** 44112230-9 – Linoleum

**Doplňujúci CPV kód:** 45432110-8 - Kladenie podláh

1. **Stručný opis predmetu zákazky:**

Predmetom zákazky je dodávka a montáž PVC podláh do hybridných bytov.

Požadovaný rozsah tovaru je vyšpecifikovaný v **Prílohe č. 1 Výzvy** – Cenový návrh. Verejný obstarávateľ požaduje dodať tovary v súlade s **Prílohou č. 1 Výzvy** a podľa požiadaviek na technické vlastnosti PVC uvedených v tejto Výzve.

Kladenie PVC podláh sa bude realizovať do 31.12.2021 v **7 hybridných bytoch** na ul. Adlerova 4 (5 hybridných bytov), ul. Ostravská č. 14 (1 hybridný byt) a Krosnianska 37 (1 hybridný byt).

V prípade, že sú vyššie uvedené špecifikácie materiálov pomocou odkazu na konkrétnu značku, alebo výrobcu, môže byť ponúknutý a bude akceptovaný aj iný **ekvivalentný tovar**, ktorý má rovnaké alebo vyššie kvalitatívne alebo výkonnostné charakteristiky ako tie, ktoré sú uvedené nižšie.

V prípade zníženia rozsahu tovaru a stavebných prác, dôjde k zníženiu celkovej ceny podľa množstva nerealizovaných dodávok, resp. k zníženiu cien alikvotne podľa cien uvedených v predloženej cenovej ponuke. V prípade zvýšenia rozsahu tovaru a stavebných prác, ktoré objednávateľ z objektívnych dôvodov nemohol predvídať dôjde k zvýšeniu celkovej ceny podľa skutočne zrealizovaných naviac dodávok. Túto skutočnosť si zmluvné strany potvrdia a odsúhlasia samostatným písomným záznamom.

**Požiadavky na technické vlastnosti PVC:**

**Typ podlahovej krytiny:** heterogénna kompaktná podlahová krytina, TARKETT CLASSIC

**Trieda záťaže:** pre komerčné priestory: 32

**Celková hrúbka:** 2 mm

**Hrúbka nášľapnej vrstvy:** 0,4 mm

**Celková hmotnosť:** max 2 150 g/m2

**Zbytkový otlak:** ≤ 0,1 mm

**Farebná stálosť:** ≥ úroveň 6

**Protišmykovosť:** R10

**Farebnosť:** Harmony Oak Light Brown (svetlo hnedá)

1. **Predpokladaná hodnota zákazky: 11.500,00 € bez DPH**
2. **Základné zmluvné podmienky:**
* **Miesto dodania tovaru:** Adlerova 4 (5 hybridných bytov), ul. Ostravská č. 14 (1 hybridný byt) a Krosnianska 37 (1 hybridný byt),
* **Lehota na dodanie predmetu zákazky:** do 31.12.2021, resp. do vyčerpania vysúťaženého finančného limitu,
* **Platobné podmienky:** platba faktúrou,
* **Lehota splatnosti faktúr:** 60 dní odo dňa doručenia faktúry,
* **Záruka:** 24 mesiacov,
* Úspešnému uchádzačovi verejný obstarávateľ vystaví objednávku do výšky vysúťaženej sumy.
1. **Lehota na predkladanie ponúk** (vrátane skenovaných dokladov): **do 08.11.2021, 10:00 hod.**
2. **Stanovenie ceny:**

Uchádzačom predložená cena zahŕňa všetky náklady spojené s dodávkou tovarov a s uskutočnením stavebných prác vyšpecifikovaných v **Prílohe č. 1 Výzvy** - Cenový návrh.

Cenu je potrebné uvádzať v eurách (€). V ponuke je potrebné uvádzať cenu v € bez DPH/MJ, cenu spolu v € bez DPH za predpokladané množstvá a celkovú cenu spolu za celý predmet zákazky v € bez DPH. Ak uchádzač nie je platcom DPH uvedie túto skutočnosť v ponuke.

1. **Postup vo verejnom obstarávaní:**

Je jednoetapový.

1. **Predkladanie dokladov a ponuky:**

Ponuku je potrebné predložiť v príslušnom elektronickom systéme na komunikáciu vo verejnom obstarávaní. Ponuky sa predkladajú v slovenskom alebo českom jazyku. Ponuky zaslané po termíne na predkladania ponúk, v inom jazyku alebo inak nebudú brané do úvahy a nebudú vyhodnocované.

Zároveň ak uchádzač nepredloží doklad na požadovanú podmienku účasti alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa Výzvy, takéto ponuky nebudú brané do úvahy a nebudú vyhodnocované. Ponuku uchádzač zašle spolu so skenovanými dokladmi, ak sú požadované. Ponuka musí byť predložená na celý predmet zákazky. K ponuke je potrebné priložiť aj cenovú ponuku podľa **Prílohy č. 1** Výzvy.

Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je v pdf) tak, ako je uvedené v bode 10. tejto Výzvy. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

1. **Podmienky účasti podľa Výzvy sú nasledovné:**

Splnenie podmienok účasti podľa Výzvy doložením dokladov:

* Oprávnenie, ktoré zodpovedá predmetu zákazky (výpis z obchodného registra alebo výpis zo živnostenského registra alebo iný doklad),
* Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača **(Príloha č. 2** Výzvy**)**,
* U uchádzača nesmie byť dôvod na vylúčenie pre konflikt záujmov podľa § 40 ods. 6 písm. f) ZoVO

**Na preukázanie splnenia podmienok účasti je potrebné predložiť tieto doklady:**

* Kópiu oprávnenia na podnikanie, ktorý zodpovedá predmetu zákazky, uchádzač tento doklad nemusí predkladať, ak je zapísaný v Zozname hospodárskych subjektov vedený Úradom pre verejné obstarávanie,
* Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (**Príloha č. 2** Výzvy),
* Uchádzač doklad o konflikte záujmov nepredkladá. V prípade vylúčenia uchádzača dôkazné bremeno je na verejnom obstarávateľovi.

**Obsah ponuky a požadované doklady (scany vo formáte pdf):**

1. **Oprávnenie na podnikanie v danej oblasti** (uchádzač musí byť oprávnený poskytovať práce zodpovedajúce predmetu zákazky) **– kópia,**
2. Ocenená, podpísaná a opečiatkovaná **Cenová ponuka** (vzor viď **Príloha č. 1** Výzvy),
3. **Čestné vyhlásenie uchádzača**, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď **Príloha č. 2** Výzvy).
4. **Kritéria na vyhodnotenie ponúk: Celková cena spolu vrátane dopravy v EUR bez DPH**

Úspešným uchádzačom bude ten, kto bude mať najnižšiu Celkovú cenu spolu za dodanie požadovaného predmetu zákazky v € bez DPH vrátane dopravy na miesto určenia (sumár podľa Prílohy č.1 Výzvy).

1. **Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu, na e-mailovú adresu zadanú pri registrácii.

1. **Prijatie ponuky:**

Úspešnému uchádzačovi verejný obstarávateľ vystaví objednávku do výšky vysúťaženej sumy.

1. **Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZoVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZoVO nie je možné v zmysle § 170 ods. 7 písm. b) ZoVO podať námietky. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

Verejný obstarávateľ môže zrušiť použitý postup zadávania zákazky z nasledovných dôvodov:

1. nebude predložená ani jedna ponuka,
2. ani jedna z predložených ponúk nebude zodpovedať určeným požiadavkám verejného obstarávateľa,
3. ak sa zmenili okolnosti, za ktorých sa vyhlásilo toto verejné obstarávanie,
4. jej zrušenie nariadil úrad.

Schválil:

 ...................................................

 Bytový podnik mesta Košice, s.r.o.

 Ing. Peter Vrábel**,** PhD. konateľ

Prílohy:

Príloha č. 1 – Cenový návrh na dodanie predmetu zákazky

Príloha č. 2 – Čestné vyhlásenie uchádzača, že nemá zákaz účasti vo VO